*Paigalseismine on tagasiminek*

Kehtna mail on põldu haritud ja karja kasvatatud sajandeid .

Meie vanemad , vanavanemad ja nende vanemad said aru lihtsast tõest , et viljakas maa on meie toitja .

Vabadussõja sangaritele jagati suurima tunnustusena maad , mille omamise ülla tunde kõrval oli ülioluline teadmine igapäevase leiva laualetoomise võimalusest oma enda kätega .

Ajad on läinud , olud on muutunud , elu on edenenud .

Inimene tarvitab toitu endiselt .

Oluliselt on suurenenud inimeste arv , kelledele toidu tootmine on järjest väiksema hulga põllumeeste kohus.

On selge , et sellistes oludes põllumees peab oma tegemistes olema säästlik ja tulemuslik.

Kehtna Mõisa OÜ asutamisest kohalike ettevõtlike inimeste poolt möödub neil päevil 19 aastat .

Nende aastate jooksul on toimunud olulised muutused , mis võimaldavad jätkuvalt tegelemist põllu harimise ja karja kasvatamisega .

Oleme remontinud lihatööstuse , rajanud Ülejõe farmi , taastanud vana veisefarmi noorkarjale ja kanala kanade vabapidamise tarvis , harinud kaheksavälja süsteemi alusel põldusid , uuendanud traktorid – põllutööriistad – farmiseadmed .

2004.a. kehtestati Leedulusti - Leedu ja Lusti olid vissivõistluse võitnud lehmade nimed - maaüksuse detailplaneering , mis nägi ette lüpsvate lehmade 1000 kohalise farmi rajamise .

2005.a. alustasime farmi ehitamisega ning 2006.aastal valmis Ülejõe farmi esimene järk 500 lüpsilehma kohta.

2010.a. taastasime vana veisefarmi hooned 600 noorlooma tarvis .

Tänaseks on nimetatud farmid loomi täis , müüme piima üle 17 tonni päevas .

Kehtna Mõisa OÜ on ajastanud piimatootmise laiendamise Euroopa Liidu piimakvootide kehtetuksmuutumise ajale – 01.aprill 2015.a.

Kehtna Mõisa OÜ annab püsivalt tööd 48 töötajale , kellede keskmine kuutöötasu on lähedane Eesti keskmisele palgale.

Eelmisel aastal tekitasime oma ettevõtlustegevusega 850 tuhande euro väärtuses riigimakse , mis on meie panus hariduse , sotsiaalkindlustuse , kultuuri , turvalisuse , kaitsevõime arengusse .

Seadusega kehtestatud osa maksudest läheb Kehtna valla eelarvesse kohaliku elu edendamiseks .

Veisekasvatuse laiendamine toimub seadusjärgselt keskkonnamõjude hindamise –KMH – abil .

KMH programmi avalikustamise koosolek kui planeerimise esimene etapp toimus 17.02.15 Kehtna vallamajas .

Koosolekul anti ülevaade KMH programmist. Osalejate poolt esitati KMH programmi koostajale ja arendajale hulgaliselt küsimusi ning tehti ettepanekuid .

Nende põhiselt kavatseme muuta lautade asukohtasid vana farmi ehitusalal , paigutame pinnasevalli Ülejõe farmi ja Kehtna aleviku suuna vahele , rakendame tegevusi farmi töötamisega kaasneva haisu vähendamiseks , istutame puid ja rajame hekke ,kasutame hekselpõhku allapanuks loomade heaoluks ning haisu vähendamiseks , kastame kruusateid hooajatööde teostamise ajal veotöödel kaasneva tolmu vähendamiseks .

On jäetud võimalus biogaasijaama rajamiseks .

Ülejõe farmis hakkab peale laienemist elama 1000 lehma ja vanas farmis sama palju noorkarja . Kehtna ja Eesti tasemel pole see ennekuulmatult suur loomapidamine . Meil on 1700 ha põllumaad , mille väetamiseks on vedelsõnnik huumusesisaldust suurendav väärtuslik väetis ning pole ohtu põldude üleväetamiseks . Vedelsõnniku kasutamine võimaldab vähendada mineraalväetamiste ostu ning kasutada kohalikku põllurammu .

Piima tootmise laienemise toimumisel on kindlustatud töötajate palkade ja riigimaksude jätkuv tõus , täiendavalt tekkivad töökohad , tööle ei pea sõitma Tallinna ja Soome.

Piima tootmine on tulemuslikumaid looduslikult taastuv põllumaa väärindamise võimalus meie kliimavöötmes ning selle tegevusega kaasneb kohaliku elu arenemine .

Kehtna Mõisa OÜ soovib oma tegemistes täiega arvestada kogukonna huvidega – me ise oleme osa sellest ja elame siin .

Me suhtume vastutustundlikult looduse hoidmisse .

Oleme tänulikud kõigile , kelle kaasamõtlemise tulemina on võimalik edendada maaelu lahutamatut osa põllumajandust Kehtnas.

Märt Riisenberg Kehtna Mõisa OÜ juhatuse esimees 09.märts 2015.a.